Hakija Pozderac

**Hakija Pozderac** (6. mart 1919 - 27. mart 1994.) je bio jugoslavenski političar, te pripadnik Narodno-oslobodilačkog pokreta.

## Biografija
Hakija Pozderac rođen je 6. marta 1919. godine u Cazinu kao sin oca Mehe i majke Delvete. Srednju tehničku školu, geodetski odsjek završio je u Beogradu. 1938. diplomirao je na Tehničkom fakultetu u Beogradu. Prije izbijanja Drugog svjetskog rata postao je članom Saveza komunističke omladine Jugoslavije (SKOJ). Po zadatku KPJ uključuje se u Vojsku Kraljevine Jugoslavije. Tokom Aprilskog rata, 6. aprila 1941. nalazio se sa svojom jedinicom u okolini Beograda (područje Batajnice), te sa svojom jedinicom biva zarobljen od stranje njemačkog Wermachta. Od 10. aprila 1941. do 30. marta 1942. bio je zarobljen u vojnom zatvoru koji se nalazi u blizini koncentracionog logora Mauthausen u Austriji. Sa grupom zatvorenika bježi iz zatvora, te se vraća u Cazin pješice. Nakon toga postaje pripadnikom NOP-a i ponovnim članom Komunističke partije, te postaje političkim komesarom u 8. krajiškoj muslimanskoj brigadi|. 

Poslije rata bio je javni tužilac okruga Bihać i Banja Luka. Učestvovao je u gušenju Cazinske bune 1950.

Kasnije je bio još i predsjednik Sreskog Narodnog odbora, član Vlade Bosne i Hercegovine, direktor Generalne narodne banke BiH u Sarajevu do 1959, direktor Republičkog zavoda za privredno planiranje, savezni sekretar za opće privredne poslove i za industriju i trgovinu. Bio je i član Glavnog odbora Saveza boraca NOR za BiH, član Izvršnog odbora Saveza sportova BiH, predsjednik Atletskog saveza BiH, predsjednik Atletskog saveza Jugoslavije i predsjednik Jugoslavenskog saveza fizičke kulture.

Bio je izabran za člana Saveznog izvršnog vijeća 1967, kada je bio biran i za poslanika Saveznog vijeća Savezne skupštine Jugoslavije. Imao je čin majora JNA u rezervi.

Izbijanjem afere Agrokomerc Hakija Pozderac se tada nazio na funkciji člana Upravnog odbora preduzeća, biva zajedno sa bratom Hamdijom uhapšen pod optužbom kontrarevolucionarnog djelovanja prema članu 114. Krivičnog zakona SFRJ, te nakon toga se povlači iz aktivnog političkog života SFRJ.

Umro je 27. marta 1994. u Beogradu.

## Porodica
Hakija je bio bratić predratnog jugoslavenskog političara Nurije Pozderca, pripadnikom  Narodnooslobodilačkog pokreta, a poginuo je 1943. Njegova braća, Hamdija i Sakib,  su bili učesnici NOB-a i poslije rata zauzimali visoke funkcije u Jugoslaviji. Hakija se ženio tri puta; prvi put sa Zekerijom Omanović iz Cazina s kojom je imao troje djece (Safija, Rasim i Malik); u drugom braku s Habibom imao je sina Jasminka, te u trećem braku s Razijom sina Mehmeda.

## Odlikovanja
*50px Orden za hrabrost
*50px Orden zasluga za narod
*50px Orden bratstva i jedinstva
*50px Partizanska spomenica 1941.

## Reference 
Kategorija:Rođeni 1919.
Kategorija:Umrli 1994.
Kategorija:Bosanskohercegovački komunisti
Kategorija:Jugoslavenski partizani
Kategorija:Biografije, Cazin
Kategorija:Bosanskohercegovački političari
Kategorija:Društveno-politički radnici SFRJ
Kategorija:Društveno-politički radnici SR Bosne i Hercegovine
Kategorija:Nosioci Ordena za hrabrost
Kategorija:Nosioci Partizanske spomenice 1941.
Kategorija:Nosioci Ordena bratstva i jedinstva
Kategorija:Nosioci Ordena zasluga za narod